**ТИББИЁТДА ҚЎЛЛАНИЛИШИГА ДОИР ЙЎРИҚНОМА**

**ГРАММИДИН®**

**Препаратнинг савдо номи:** Граммидин®

**Таъсир этувчи моддалар (ХПН):** грамицидин С + цетилпиридиний хлориди

**Дори шакли:** маҳаллий қўллаш учун дозаланган спрей

**Таркиби:**

Препаратнинг бир дозаси қуйидагиларни сақлайди:

*фаол моддалар:* грамицидин С дигидрохлориди - 0,0638 мг (грамицидин С га қайта ҳисобланганда- 0,06 мг), цетилпиридиний хлориди - 0,10 мг;

*ёрдамчи моддалар:*

этанол 96 % 19,00 мг

сукралоза 0,20 мг

глицерол 33,20 мг

ялпиз ароматизатори 0,82 мг

лимон кислотаси моногидрати 0,058 мг

натрий цитрати 0,022 мг

полисорбат 80 0,40 мг

метилпарагидроксибензоати (метилпарабен) 0,184 мг

пропилпарагидроксибензоати (пропилпарабен) 0,02 мг

тозаланган сув - 0,2 мл гача

**Таърифи:** ўзига хос ялпиз таъмли, тиниқ ёки тобланувчи рангсиз ёки сарғиш рангли эритма

**Фармакотерапевтик гуруҳи:** томоқ касалликларини даволаш учун қўлланадиган препаратлар. Антисептиклар

**АТХ коди:** R02АА20

**Фармакологик хусусиятлари**

***Фармакодинамикаси***

Томоқ ва оғиз бўшлиғининг инфекцион-яллиғланиш касалликларини даволаш учун мажмуавий препаратдир.

Препаратнинг таркибига микробларга қарши восита грамицидин С ва антисептик восита – цетилпиридиний хлориди киради. Грамицидин С нинг таъсир механизми микроб ҳужайрасининг цитоплазматик мембранасини ўтказувчанлигини ошиши билан боғлиқ, бу унинг барқарорлигини издан чиқаради ва нобуд бўлишини чақиради. Грамицидин С кенг доирадаги граммусбат ва грамманфий микроорганизмларга нисбатан антибактериал таъсир кўрсатади. Цетилпиридиний хлориди антисептик воситаларга мансуб, оғиз бўшлиғи ва томоқнинг инфекцион касалликларини қўзғатувчиларини ўсишини ва кўпайишини бостиради. Препарат микробларга қарши таъсир кўрсатади, яллиғланишни камайтиради, томоқда нохуш ҳисларни камайтиради, ютишни енгиллаштиради.

***Фармакокинетикаси***

Препарат маҳаллий таъсирга эга. Фармакокинетика бўйича клиник олди тадқиқотларининг маълумотларига кўра деярли сўрилмайди.

**Қўлланилиши**

Оғиз бўшлиғи ва томоқнинг инфекцион-яллиғланиш касалликлари: фарингит, тонзиллит, пародонтит, гингивит, стоматитда қўлланади.

**Қўллаш усули ва дозалари**

Оғиз бўшлиғи ва томоқ шиллиқ қаватига пуркаш йўли орқали маҳаллий қўлланади. Овқатдан кейин қўлланади.

Катталар учун дозалаш: бир қўллаганда 4 пуркаш, кунига 3 марта 7 кун давомида.

6 ёшдан 18 ёшгача бўлган болалар учун дозаси: бир мартада 2 пуркашдан кунига 3 марта 7 кун давомида.

Препаратни бевосита қўллагандан кейин 1 соат давомида овқат ва ичимликларни истеъмол қилишдан сақланиш керак.

Агар даволагандан кейин енгиллашиш кузатилмаса ёки симптомлар оғирлашса ёки янги симптомлар пайдо бўлса, шифокор билан маслаҳатлашиш керак.

Препаратни фақат йўриқномада кўрсатилган кўрсатмалар, қўллаш усули ва дозаларда қўлланг.

**Ножўя таъсирлари**

Препаратнинг компонентларига аллергик реакциялар кузатилиши мумкин.

Агар Сизда йўриқномада кўрсатилган ножўя самаралар кузатилса ёки улар чуқурлашса ёки Сиз йўриқномада кўрсатилмаган ҳар қандай бошқа ножўя самараларни сезсангиз, бу ҳақида шифокорга хабар беринг.

**Қўллаш мумкин бўлмаган ҳолатлар**

- грамицидин С, цетилпиридиний хлориди ёки препаратнинг бошқа компонентларига юқори сезувчанлик;

- ҳомиладорлик (I учойлик);

- лактация даври;

- 6 ёшгача бўлган болаларда қўллаш мумкин эмас.

***Эҳтиёткорлик билан***

Ҳомиладорлик даври (II-III учойлик) эхтиёткорлик билан қўлланади.

**Дориларнинг ўзаро таъсири**

Ҳозирги вақтда бошқа дори воситалари билан клиник аҳамиятли ўзаро таъсири ҳолатлари таърифланмаган.

**Махсус кўрсатмалар**

Препаратни оғиз бўшлиғида очиқ яралар бўлганида қўллаш мумкин эмас, чунки цетилпиридиний хлориди яраларни битишини секинлаштиради.

Препарат этанол сақлайди. Препаратнинг максимал бир марталик дозасида этанолнинг миқдори 0,08 г гачани ташкил қилади.

***Ҳомиладорлик ва лактация даврида қўлланиши***

Агар Сиз ҳомиладор бўлсангиз ёки ҳомиладорман деб тахмин қилсангиз ёки ҳомиладорликни режалаштирган бўлсангиз, препаратни қўллашдан олдин шифокор билан маслаҳатлашинг. Ҳомиладорликда препаратни қўллаш юзасидан адекват назоратланган тадқиқотлари ўтказилмаган. Препаратни ҳомиладорликнинг I уч ойлигида қўллаш мумкин эмас. Препаратни ҳомиладорликнинг II-III уч ойлигида, агар она учун потенциал фойда ҳомила учун кузатилиши мумкин бўлган хавфдан устун бўлгандагина қўллаш мумкин.

Препаратнинг компонентларини кўкрак сутига кириши ҳақида маълумотлар йўқ. Препаратни лактация даврида қўллаш зарурати бўлганида эмизишни тўхтатиш керак.

***Транспорт воситалари, механизмларни бошқариш қобилиятига таъсири***

Препарат алоҳида диққатни ва тезкор реакцияларни талаб этувчи потенциал хавфли фаолият турлари (автомобиль ва бошқа транспорт воситаларини бошқариш, ҳаракатланувчи механизмлар билан ишлаш, диспетчер ва оператор иши ва бошқалар) ни бажариш қобилиятига таъсир кўрсатмайди.

**Дозани ошириб юборилиши**

*Симптомлари:* препаратни тавсия этилган дозадан юқори дозаларда қўллаш меъда-ичак йўллари томонидан бузилишлар: кўнгил айниши, қусиш, диарея чақириши мумкин.

*Даволаш:* препаратни қўллашни тўхтатиш ва шифокорга мурожаат этиш керак.

**Чиқарилиш шакли**

Маҳаллий қўллаш учун дозаланган спрей 0,06 мг + 0,1 мг/доза.

112 дозадан помпа ва букланувчи канюляли босувчи мосламали, пластик билан қопланган алюмин ёки шиша флаконларда.

1 флакондан тиббиётда қўлланилишига доир йўриқномаси билан картон қутида.

**Сақлаш шароити**

Оригинал ўрамида, 25°С дан юқори бўлмаган ҳароратда сақлансин.

Болалар ололмайдиган жойда сақлансин.

**Яроқлилик муддати**

2 йил.

Яроқлилик муддати ўтгач ишлатилмасин

**Дорихоналардан бериш тартиби**

Рецептсиз.

**Ишлаб чиқарувчи корхона**

Делфарм Бладель Б.В.

Индустривег 1, Бладель, 5531AD, Нидерландия.

**Қадоқловчи корхона**

«Валента Фарм» АЖ

141101, Россия, Москва обл., Щелково кўч., Фабричная кўч., 2 уй.

Тел.: +7 (495) 933 48 62, факс +7 (495) 933 48 63.

**Ўзбекистон Республикаси ҳудудида дори воситаларининг сифати бўйича эътироз (таклифлар) ни қабул қилувчи ташкилот номи ва манзили:**

Представительство АО «Валента Фарм» в Республике Узбекистан

100015, Республика Узбекистан, г. Ташкент, ул. Афросиаб, 4 Б, офис 309.

Тел.: (+99893) 180 19 15.